als_Latn dik_Latn sag_Latn
Lorik Cana, kapiteni i kombëtares shqiptare që ka thyer barrierat e paragjykimeve në një skuadër si Lazio, tashmë konsiderohet një prej liderëve të skuadrës italiane. Pas përfundimit të fazës përgatitore me skuadrën bardhekaltër në Auronzo di Cadore, mesfushori kuqezi flet për eksperiencën 2-vjeçare në kryeqytetin italian ku iu desh shumë punë për të fituar besimin e tifozëve dhe drejtuesve, ndërsa komenton edhe disa nga emrat më të lakuar të kombëtares shqiptare, të cilët janë në orbitën e shoqërisë së drejtuar nga presidenti Lotito.
“Nuk di të të them nëse jam një lider te kjo skuadër, por mund të them me siguri se jam përhërë gati për të ndihmuar ekipin në momente të vështira. Për mua kanë shumë rëndësi rezultatet dhe në këtë aspekt, suksesi në Kupë është i paharrueshëm”.
Nga Reja te Petkovic, ashtu si skuadra edhe Cana nuk e ka ndier shumë fazën e tranzicionit sepse tekniku boshnjak diti të ruante ekuilibrat në grup.
“Besoj se jam rikthyer në formën time më të mirë pasi kam gjetur kondicionin fizik duke lënë pas disa dëmtime jo shumë të lehta. E konsideroj veten një lojtar luftarak. Këtu në Romë ndihem mirë. Kam uri për suksese të tjera”.
Kur bëhet fjalë për merkaton e Lazios, dalin përherë në sipërfaqe emrat e shqiptarëve, kjo ndoshta edhe për meritë të drejtorit sportiv, Igli Tare. Kapiteni i kombëtares shqiptare, rezervon disa komente për njërin prej tyre.
“Etrit Berisha është një portier shumë i fortë që arriti të fitojë besimin e De Biasit. Është e vështirë të flasësh për lojtarë të panjohur por unë nuk kam asnjë dyshim rreth aftësive të tij. Nuk e di se në çfarë pike janë bisedimet me Lazion por mund të them se është një lojtar profesionist dhe një djalë fantastik. Besoj gjithashtu se është një numër njësh, dhe i gatshëm për të nisur një aventurë në një skuadër të rëndësishme. Madje po guxoj pak për të thënë që ai do të bëhet një nga portierët më të mirë të Serie A. Gjithsesi te Lazio do ta ketë të vështirë të luajë që në fillim si titullar pasi Marchetti është një portier i madh dhe besoj se do të qëndrojë mes dy shtyllave edhe për shumë kohë. Në këtë aspekt mund të them se zgjedhja e tij është disi delikate”.
Në fund, Cana nuk harron të bëjë një koment edhe për mbrojtësin shkodran, Elseid Hysaj, duke theksuar është ende një lojtar i ri që duhet të mësojë shumë, por shton se ka besim në cilësitë e tij. Mbrojtësi i Empolit u ndoq gjatë nga Lazio, por ditët e fundit me rinovimin e belgut Cavanda, duke se skuadra kryeqytetase ka hequr dorë përfundimisht.ssport
Lorik Cana: Jam rikthyer në formën time më të mirë
Lorik Cana, kapiteni i kombëtares shqiptare që ka thyer barrierat e paragjykimeve në një skuadër si Lazio, tashmë konsiderohet një prej liderëve të skuadrës italiane. Pas përfundimit të fazës përgatitore me skuadrën bardhekaltër në Auronzo di Cadore, mesfushori kuqezi flet për eksperiencën 2-vjeçare në kryeqytetin italian ku iu desh shumë punë për të fituar besimin e tifozëve dhe drejtuesve, ndërsa komenton edhe disa nga emrat më të lakuar të kombëtares shqiptare, të cilët janë në orbitën e shoqërisë së drejtuar nga presidenti Lotito.
als_Latn als_Latn als_Latn als_Latn als_Latn als_Latn als_Latn als_Latn als_Latn